АҞӘА, ԥхҷ 10 – Sputnik. Ари афорум акрызҵазкуа проектуп, уаҟа акультуратә политика азҵаарақәа ирылацәажәоит: уи хырхарҭас иамоу, ԥхьаҟатәи агәҭакқәа ртәы Sputnik акорреспондент изеиҭалҳәеит Аԥсны акультуреи амилаҭтә-культуратә ҭынхеи рминистр Ельвира Арсалиаԥҳа.
Аминистр лгәаанагарала, ас еиԥш иҟоу аусмҩаԥгатәқәа рҟны Аԥсны алахәхара – хадара злоу агуманитартәии акультуратәии ҵакы амоуп ҳҳәынҭқарразы.
"Акультура еиднакылоит еиуеиԥшым ауаа, уи гармониала реизыҟазаашьақәа аҳәаақәҵара иацхраауеит. Афорум амҩаԥгара алшара ҟанаҵеит еиуеиԥшым аҳәынҭқаррақәа рҟынтә ҳколлегацәеи ҳареи иформалтәым ҳаицәажәаразы", – лҳәеит Ельвира Арсалиаԥҳа.
Ермитаж 250 шықәса ахыҵра иазкыз ахԥатәи жәларбжьаратәи акультуратә форум мҩаԥысуан ԥхынҷкәын 7 инаркны 9-нӡа Санкт-Петербург ақалақь аҟны.